Estijos karinės pajėgos
Estijos karinės pajėgos (est. Eesti Kaitsevägi) – Estijos ginkluotųjų pajėgų visuma. Kariuomenę sudaro sausumos, jūrų ir oro pajėgos, taip pat šalies gynybos lyga. Karinių pajėgų pagrindinė misija yra garantuoti Estijos suverenitetą, teritorinį vientisumą ir ginti šalį karinės agresijos atveju, taip pat išlaikyti sąsajas su NATO bei ES organizacijomis. Ginkluotojų pajėgų būstinė yra Taline. Nuo 2021 m. joms vadovauja generolas Enno Mõts. Sausumos karines pajėgas taikos metu Estijoje sudaro 6 700 kariai, iš kurių 3 200 yra šauktiniai. Šalyje veikia dvi karinės brigados. Estijos jūrų laivyną sudaro tik 6 kariniai laivai ir tai yra vienas mažiausių laivynų pasaulyje. Nuo 1995 m. šalies laivai kartu su kitomis Baltijos šalimis aktyviai dalyvauja sprogmenų ieškojimo misijose Baltijos jūroje. Estijos oro pajėgos buvo suformuotos 1991 m. Jų tikslas saugoti šalies oro erdvę bei karinius objektus. Dauguma šalies karinių orlaivių saugomi Amari aerodrome. Taip pat čia nuo 2014 m. bazuojasi NATO Baltijos oro policijos pajėgos.